Rudolf Hess

Rudolfas Hesas (1894 m. balandžio 26 d. Aleksandrijoje, Britų Egiptas – 1987 m. rugpjūčio 17 d. Vakarų Berlyne) – ilgametis nacistinės Vokietijos vadeiva, Hitlerio sekretorius ir patikėtinis.

 Biografija 
Gimė Bohemijos vokiečių šeimoje, tėvas Aleksandrijoje plėtojo verslą. 1900–1908 m. mokėsi Aleksandrijos protestantų mokykloje, vėliau – Bad Godesberge, paskui baigė prekybos mokyklą Noišatelyje.

Pirmojo pasaulinio karo metu – vokiečių kariuomenės lakūnas. 1920 m. liepos 1 d. tapo šešioliktuoju NSDAP nariu. Padėjo A. Hitleriui kalėjime parašyti knygą „Mano kova“. 1923 m. dalyvavo "Alaus puče Miunchene, vėliau 18 mėnesių praleido Landsbergo kalėjime.

1933 m. balandžio 21 d. išrinktas Vokietijos Reichstago deputatu. 1925–1932 m. A. Hitlerio sekretorius, nuo 1933 m. jo (kaip NSDAP vado) pavaduotojas, NSDAP kanceliarijos viršininkas, ministras be portfelio. 1939–1941 m. antrasis (po H. Gėringo) A. Hitlerio pavaduotojas.

1941 m. gegužės 10 d., Antrojo pasaulinio karo pradžioje, vienas naikintuvu nuskrido į Angliją. Virš Škotijos jo lėktuvas buvo numuštas. Iki karo pabaigos internuotas Anglijoje. Spėjama, kad siekė, pasinaudodamas britų monarchija, pasiūlyti separatinę taiką.Sereny, Gitta (1996) [1995]. Albert Speer: His Battle With Truth. New York: Vintage. Buvo įsitikinęs, kad kovodama dviem frontais Vokietija nelaimės, tad būtina užsitikrinti Anglijos paramą.Boyes, Roger (2010). „How I got Hess talking: Australian journalist Desmond Zwar explains“, The Australian. News Corp Australia. A. Hitlerio pašalintas iš visų postų, išvadintas psichiškai nesveiku.

Niurnbergo tribunolo nuteistas kalėti iki gyvos galvos. JAV, Didžioji Britanija ir Prancūzija 7-ojo dešimtmečio pabaigoje – 8-ojo pradžioje bandė susitarti dėl jo paleidimo, bet sovietai nesutiko.

Kalėjo Špandau kalėjime. Nuo 1966 m. buvo vienintelis tvirtovės kalinys. 1987 m. nusižudė, buvo kremuotas. Palaikai ir atminimai (antkapinis paminklas, Špandau kalėjimas) sunaikinti, kad netaptų neonacių susirinkimo vieta.Greenwald, John; Freeman, Clive (1987). „Germany: The Inmate of Spandau’s Last Wish“. Time.

 Bruožai 
Domėjosi astrologija, okultizmu, buvo Karlo Hauzhoferio Lebensraum idėjos proponentas, griežtas vegetaras, abstinentas ir natūralios medicinos šalininkas. Buvo atsidavęs tautinio gyvenimo ideologijai. Nepaisant savo aukštų pareigų, nesiekė turtų ir galios, gyveno kukliame name Miunchene.Manvell, Roger; Fraenkel, Heinrich (1971). Hess: A Biography. London: Granada.  Dalyvaudavo sportinės aviacijos varžybose, buvo mėgėjas alpinistas.

 Šaltiniai 

Kategorija:Vokietijos karininkai
Kategorija:Vokietijos politikai
Kategorija:Reichsleiteriai
Kategorija:Niurnbergo tribunolo kaltinamieji